Asociația Pentru Promovarea Turismului din Oradea și Regiune (APTOR) împreună cu firma de design Brandient au lansat noua imagine a orașului Oradea.

Publicitate

Proiectul a fost demarat cu ocazia Centenarului, la 1 decembrie 2018 "într-un contract derulat conform normelor legale privind proiectele publice, și suplimentat cu servicii pro-bono oferite de Brandient". Proiectul a fost coordonat de Mihai Jurca, director executiv al APTOR.

Valoarea contractului cu Brandient, prin achiziții publice, a fost de 28.000 de euro.

"Contractul a fost suplimentat cu servicii pro-bono, întrucât serviciile prestate de noi au depășit, practic, valoare contractului", a precizat pentru Paginademedia.ro Mihai Bogdan, partenerf fondator Brandient.

Cum arată logo-ul Oradea?

Simbolul grafic al brandului Oradea este "Supercoroana", care include alte coroane, reprezentative pentru orădeni. – o transpunere metaforică prin desen a staturii, unicității și prestigiului orașului.

o coroană pentru trecutul istoric, pentru Orașul regilor;

o coroană pentru arhitectura art-nouveau a orașului, pentru Orașul muzeu;

o coroană pentru natură, pentru băile geotermale, fluturii, nuferii, pentru Orașul geotermal;

o coroană pentru o societate multi-etnică, pentru Orașul cultelor;

o coroană pentru o comunitate multi-culturală, pentru Orașul cosmopolit;

o inimă pentru oamenii orașului Oradea

Promisiunea brandului este “Art Nouveau, Life Nouveau” - o expresie care unește trecutul, prezentul și viitorul orașului Oradea

Aneta Bogdan, Managing Partner Brandient:

„Am finalizat unul dintre cele mai frumoase proiecte de branding făcute în 17 ani pentru România; simbolul Supercoroanei este o metaforă a demnității si unicității Oradei, în timp și în prezent, și sper ca sub acest semn, această comunitate tolerantă, optimistă și multi-culturală să prospere multă, multă vreme de acum înainte.”

Logo-ul orașului Oradea, doar unul dintre elementele procesului de branding

Andreea Iordache

andreea.iordachepaginademedia.ro